recursal/SuperWikiNEXT-32B huggingface dataset:
**PlexPay** var et pyramidespill av varianten Ponzi-svindel startet av nordmannen Frode Jørgensen i 2004.

Offisielt ble PlexPay drevet av *Evolve Trading SA* som var registrert på Saint Vincent og Grenadinene der Jørgensen først eide alle aksjene. Senere kom flere personer inn som medeiere, blant disse Jarle Johansen. I januar 2005 ble selskapet *Pure Investment AS* opprettet for å understøtte virksomheten i PlexPay .

PlexPay markedsførte seg som en eventyrlig investeringsmulighet der innskutte midler skulle gi en avkastning på opptil 3 % pr. bankdag. På kort tid økte medlemsmassen kraftig, og det ble investert rundt 100 millioner i selskapet. Selve inntjeningssystemet ble kalt *Global Profit System* og ble oppgitt å gi inntjening fra høyrisikoinvesteringer. I virkeligheten ble medlemmenes uttak finansiert av stadig nye medlemmers innskudd. Deler av pengene ble investert i konseptet People in Profit System.

Politiets aksjon
----------------

Totalt hadde PlexPay 16 718 medlemmer da Politiet valgte å aksjonere mot virksomheten i september 2005 etter et tips fra Selbu Sparebank etter mistanke om hvitvasking ved overføring av et stort pengebeløp ut av landet. Det ble gjort beslag i datautstyr og bankkonti ble frosset. Frode Jørgensen ble også varetektsfengslet mistenkt for grovt bedrageri, og han fikk også personlige eiendeler inndratt.

Dom
---

Jørgensen ble i Trondheim tingrett dømt til fengsel i to år og seks måneder, mens Jarle Johansen fikk ett år og ni måneder. Begge ble samtidig fradømt eiendeler. Dommen ble anket først til Frostating lagmannsrett og siden til Høyesterett, men ankene ble endelig forkastet 15. desember 2009.

PlexPay ble også beordret å stanse sin virksomhet av amerikanske myndigheter.

Det ble anslått av 65 millioner kroner var forsøkt unndratt beskatning i Norge av det som ble utbetalt som gevinster til dem som tjente penger på pyramidespillet.

Etterspill
----------

Allerede før dommen mot Jørgensen var endelig stadfestet hadde han vært med på å etablere nettverksselskapet Juugo. Lotteritilsynet advarte tidlig mot selskapet og mente at det var et klassisk pyramidespill i strid med Lotteriloven. Dette ble ingen stor suksess, og inspirert av Ponzi-svindelen Zeek Rewards etablerte han i 2011 selskapet Bidify som senere byttet navn til MyCenterBid.

Referanser
----------

1. ↑  Tidenes friskeste pyramideløfte Arkivert 12. juni 2007 hos Wayback Machine. Nettavisen
2. ↑  «Klarte ikke uttale pengesum». *NRK*. 30. oktober 2007.
3. ↑  Siste kapittel på pyramiden Plexpay[*død lenke*] NetworkMarketing
4. ↑  HR-2009-02343-A, (sak nr. 2009/1255), straffesak, anke over dom[*død lenke*] Norges Høyesterett
5. ↑  Cease and Desist Order Alabama Securities Commission
6. ↑  *65 Plexpay-millioner unndratt beskatning*, Adresseavisen, 16. januar 2010
7. ↑  Pyramidedømt trønder starter nytt selskap P4
8. ↑  *Pyramidedømt starter på nytt*, Aftenposten, 14. januar 2010 «- Slik vi vurderer det, er dette et klassisk pyramidelignende omsetningssystem som er i strid med lotteriloven, sier rådgiver Frode Borge i Lotteritilsynet.»
9. ↑  50 millioner kroner vekk i Petterøe-pyramide Dagbladet
| Medaljeoversikt |
| --- |
| Konkurrerte for Østerrikes flagg Østerrike |
| Aking |
| Verdenscupen i aking |
| Sølv | 2020/21 Winterberg | Singel |
| Gull | 2020/21 Königssee | Stafett |
| Gull | 2020/21 St. Moritz | Singel |

**Nico Gleirscher** (født 17. mars 1997 i Telfes i Østerrike) er en østerriksk aker. Som ung representerte han Østerrike i flere kategorier, og var nummer to i junior-VM i 2013/14 og tre i junior-VM i 2014/15. Han vant også fire medaljer under World Junior Luge Championships, inkludert en sølvmedalje i Sigulda 2017 og tre bronsemedaljer (singel i Lillehammer 2015, lag i Winterberg 2016 og Sigulda 2017). Han vant fire medaljer under junior-EM (en sølvmedalje og tre bronsemedaljer).

Han debuterte i verdenscupen i 2015/16, den 29. november 2015 i Igls hvor han endte på en 19. plass i singel. Han fikk sin første pallplassering 26. november 2017 i Winterberg i singel sprint med en tredjeplass, og sikret sin første seier 3. januar 2021 i Schönau am Königssee på lag med Madeleine Egle, Thomas Steu og Lorenz Koller.

Under VM i aking 2021 vant han gullmedalje i sprint menn foran Semen Pavlichenko og broren David Gleirscher.

Under Vinter-OL 2022 i Beijing, ble han nummer 12.

Referanser
----------

1. ↑  «Luge - Results Book» (PDF). Arkivert fra originalen (PDF) 17. februar 2022. Besøkt 20. februar 2021.

Eksterne lenker
---------------

* (en) Nico Gleirscher – Olympedia Rediger på Wikidata

* (en) Nico Gleirscher – FIL Rediger på Wikidata

* (en) Nico Gleirscher – TheSports.org Rediger på Wikidata
**Nicol Ross Stephen**, baron Stephen, (født 23. mars 1960 i Aberdeen) er en skotsk jurist og Scottish Liberal Democrat-politiker. Han var medlem av Skottlands parlament for Aberdeen South og var leder av pariet Scottish Liberal Democrats fra 2005 til 2008. Han er en tidligere viseførsteminister av Scotland og Minister for Enterprise and Lifelong Learning.

Nicol Stephens ble medlem av Medlem av Skottlands parlament (MSP) i det første valget til Skottlands parlament i det skotske parlamentsvalget 1999. Etter koalisjonsavtalen mellom Scottish Liberal Democrats og Labour i Skottlands parlament, ble han Viseminister for Enterprise and Lifelong Learning. Senere i den samme parlamentsperioden ble han Viseminister for Education, Europe and External Affairs, og deretter for Education and Young People. Etter det skotske parlaments valget 2003 kom kan inn i kabinettet som transportminister. 
I 2005, etter oppsigelsen til sin forgjenger Jim Wallace, ble han valgt til leder av partiet og ble også viseførsteminister og minister for Enterprise and Lifelong Learning. Han ledet sitt parti inn i valget 2007, der de vant 16 seter (ned en i forhold til 2003). Han gikk av som partileder 2. juli 2008 som utløste et ledervalg. I 2011 sluttet han seg til House of Lords. Han ble en beskytter av The Aberdeen Law Project i 2011.

House of Lords
--------------

Den 2. februar 2011 ble Nicol Stephen ble han gjort til life peer som **Baron Stephen**, *of Lower Deeside in the City of Aberdeen*, og ble introdusert i House of Lords den 7. februar 2011, hvor han sitter på de benkene til Liberal Democratene. Han sa han ville bruke sin posisjon til å reformere House of Lords.

Referanser
----------

1. ↑   UK Parliament ID CA83Jtrd[Hentet fra Wikidata]
2. ↑   UK Parliament ID F93hJ4DF[Hentet fra Wikidata]
3. ↑  *The London Gazette*: no. 59691. p. 2053. 7. februar 2011.
4. ↑  House of Lords Minute of Proceedings for 7 February 2011
5. ↑

Eksterne lenker
---------------

* (en) Nicol Stephen, baron Stephen hos Hansards parlamentsdebatter Rediger på Wikidata

* (en) Nicol Stephen, baron Stephen hos The Peerage Rediger på Wikidata

  


|  |  |
| --- | --- |
| Oppslagsverk/autoritetsdata | Gazetteer for Scotland
 |
**Kunstnett Norge** var en offisiell nettportal til norsk kunst på Internett i perioden 1999–2002.

Prosjektet ble initiert og finansiert av Kirke- og kulturdepartementet, lansert 16. juni 1999 under nettadressen kunst.no og virket som selvstendig prosjekt ut 2002.

Vertsinstitusjon var Norsk nettverk for Teknologi, Akustikk og Musikk (NoTAM), en avdeling av Universitetet i Oslo. Ansvarlig redaktør for nettstedet var Jøran Rudi, samtidsmusikkomponist og daglig leder ved NoTAM.
Prosjektleder og redaktør var Erik Hesby, med studiebakgrunn fra blant annet Intermediaavdelingen ved Kunstakademiet i Trondheim.

Formål og drift
---------------

Kunstnett Norge (kunst.no) var fra oppstarten av en formidler av kunst på Internett og produsent av kunst laget spesielt for å vises på Internett. Diverse tjenester for publikum (lenkesamling, kunstnerregister, etc.) og tjenester for kunstnere innen ulike disipliner ble utviklet (mulighet for å presentere seg gjennom et kunstnerregister, Internettjenester utviklet for å møte kunstneres formidlingsbehov, nettkurs, etc.).
Kunstnett var sentral i innarbeidelsen av begrepet nettkunst i den norske offentligheten, definert som kunst laget spesielt for visning på Internett. Nettkunstprosjekter ble aktivt promotert overfor pressen, og egne nettfora for diskurs rundt nettkunsten ble opprettet. Satsningen ble presentert som del av utstillingen «Å bygge en samling» ved Museet for Samtidskunst, januar-mars 2001.
Flere nett-teoretikere, -designere og -kunstnere var knyttet til virksomheten i Kunstnett Norge i kortere eller lengre perioder, på frilansbasis eller i fast engasjement, deriblant Atle Barcley, Dag Hensten Pettersen, Tore Ferner, Kevin Foust, Marius Watz, Jill Walker, Grethe Melby og Per Platou.

Kunstnett Norge driftet et nettgalleri for kunst laget spesielt for å vises på Internett. Ambisjonen var å presentere det mest interessante som skjedde innenfor det norske feltet. Hvert arbeid ble presentert sammen med en introduserende tekst i form av intervju, artikkel eller omtale. n2art, et nordisk nettkunstgalleri, ble initiert av de nordiske kulturnettene i fellesskap, og finansiert med støtte fra Nordisk ministerråd og Nordisk kulturfond. n2art åpnet samtidig i alle de nordiske hovedstedene. Den norske åpningen fant sted i Telenor Expos lokaler i Oslo. Kunstnett Norge hadde ansvar for utforming og teknisk løsning for nettstedet n2art.nu.

Driften av Kunstnett Norge ble fra januar 2003 overtatt av det da nettopp nyopprettede ABM-utvikling, og Kunstnett ble fullintegrert i det ABM-drevne nettstedet Kulturnett Norge i 2004.
**Kunstmuseet KUBE** er en institusjon i Stiftelsen Kulturkvartalet og finansiert av Møre og Romsdal fylke, Ålesund kommune og staten. Kunstmuseet KUBE er en regional institusjon for dokumentasjon og formidling av hele det visuelle feltet inkludert design og arkitektur. Museet har ansvaret for oppbygging av en samling av regional kunst, produksjon av utstillinger, dokumentasjon og formidling av kunst. Kunstmuseet KUBE er også ansvarlig for oppbygging og vedlikehold av formidlingskompetanse og nettverk.

Bygningen
---------

Kunstmuseet KUBE ligger i det tidligere Norges Bank-bygget i Ålesund, like ved Brosundet. Bygget er tegnet av arkitektene Jürgensen & Rivertz og oppført i 1905. I 2004–2005 ble det bygget en ny bygning under bakken, slik at Kunstmuseet KUBE nå er knyttet sammen med Jugendstilsenteret som ligger i det tidligere Svaneapoteket i Ålesund.

Formidlingstiltak
-----------------

* Skiftende utstillinger
* Guideservice
* Formidlingsprogrammer rettet mot barn og unge
* Seminarer, kurs og foredrag
* Publikasjoner
* Kafé og museumsbutikk
* Konserter

Eksterne lenker
---------------

* Kunstmuseet KUBEs hjemmeside
* Jugendstilsenterets hjemmeside

Portal: Kunst

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Bjoneroa** er ei bygd på vestsiden av Randsfjorden i Gran kommune i Innlandet fylke. Betegnelsen *Bjoneroa* gjelder for hele området i Gran kommune som ligger vest for Randsfjorden. Tettbebyggelsen *Bjoneroa* ligger der Bjonevassdraget renner ut i Randsfjorden, nær grensen til Søndre Land kommune og har rundt 400 innbyggere inklusive omlandet.

Sentrum ligger hvor riksvei 245 møter fylkesvegen over til Ådal. Her ligger Sørum kirke, Bjoneroa skole, kulturbygg, bensinstasjon, brannstasjon og eldresenter. I kulturbygget er det tilgang til svømmebasseng.

Næringsliv
----------

Bjoneroa har tradisjoner med landbruk og skogbruk, men nå er størsteparten av innbyggerne pendlere til nabokommunene Jevnaker og Ringerike eller med Norges eneste helårlige innlandsferje i drift over Randsfjorden mellom Tangen og Horn med forbindelse til Brandbu, Jaren og Gran. Disse næringsveiene sysselsetter bare en liten del av befolkningen. I tillegg er de som enda jobber innad i bygda, sysselsatt innen offentlig sektor på skole og sykehjem.

Geografi
--------

Landskapet består hovedsakelig av bratte og skogkledde åser. Disse flater ut til et platå på ca. 400 moh. Her finnes et større antall innsjøer som utgjør området Fjorda. Befolkningen bor hovedsakelig langs Randsfjorden hvor de beste mulighetene for landbruk er, men noen driver også landbruk/skogbruk oppe på Bjonskogen/Fjorda.

Eksterne lenker
---------------

* bjoneroa.no[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Bartłomiej Sanetra** (født 1. juni 2002) er en polsk alpinist, som representerer klubben MKS Skrzyczne. Han trenes av Wojciech Szamota.

Idrettskarriere
---------------

### Sesongen 2018/19

Sanetra deltok i sitt første FIS-renn i desember 2018, i slalåm i Zakopane i Polen, der han kom på 35.-plass. I januar fikk han sin første topp 10-plassering i et FIS-renn, da han kom på sjuendeplass i storslalåm i Krynica. Under det polske mesterskapet i alpint kom han på 10.-plass i storslalåm, og under det polske juniormesterskapet kom han på andreplass i super-G, niendeplass i kombinasjonen, sjetteeplass i storslalåm og fjerdeplass i slalåm. I februar deltok han i Vinter-EYOF 2019 (European Youth Olympic Festival) i Bosnia-Hercegovina, og kom der på 49.-plass i storslalåm, men kjørte ut i slalåmrennet.

### Sesongen 2019/20

Han deltok i alpint under Vinter-OL for ungdom 2020. Der kom han på 33.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte han seg opp til 21.-plass i kombinasjonen. I storslalåm kom han på 18.-plass, og i slalåm kom han på 18.-plass.

Under det polske mesterskapet i alpint 2020 kom han på sjetteplass i storslalåm, sjuendeplass i slalåm, sjetteeplass i parallellslalåm og fjerdeplass i slalåm. Han deltok også i det polske juniormesterskapet i alpint, og der han vant super-G, og han kom på fjerdeplass i storslalåm og sjetteplass i slalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  FIS - *Bartlomiej Sanetra - Results*, besøkt 16. mars 2020.
3. ↑  Lausanne 2020 - *Alpine Skiing - Men's Super-G* Arkivert 10. januar 2020 hos Wayback Machine. besøkt 11. mars 2020.
4. ↑  Lausanne 2020 - *Bartlomiej Sanetra* Arkivert 14. januar 2020 hos Wayback Machine. besøkt 16. mars 2020.

Eksterne lenker
---------------

* (en) Bartłomiej Sanetra – Olympedia Rediger på Wikidata

* (en) Bartłomiej Sanetra – FIS (alpint) Rediger på Wikidata

* (en) Bartłomiej Sanetra – TheSports.org Rediger på Wikidata
* (en) Profil hos Vinter-OL for ungdom 2020 Arkivert 14. januar 2020 hos Wayback Machine.
Jeremias avbildet i ettertiden.
**Baruk** (en kortform av Berekjahu = Jahve har velsignet, Jahves velsignede) **ben Neria** (sønn av Neria) var ifølge Bibelen profeten Jeremias venn og hjelper. Han spiller en stor rolle i flere av beretningene. Han ble værende igjen i landet etter Jerusalems fall og ble til sist med Jeremia til Egypt da den babylonske stattholderen Gedaljas drapsmenn rømte landet.

Baruk ben Neria ble senere tilskrevet den pseudepigrafiske *Baruks tredje apokalypse* om Jerusalems fall i år 70 e.Kr. Skriftet er muligvis forfattet så sent som på 200-tallet e.Kr. Baruks andre apokalypse er inkludert i *Peshitta*, den syriske standardversjon av Bibelen.

Hans navn har blitt knyttet til den apokryfiske *Baruks bok*, og til noen andre apokryfiske verk, som ikke tas med i noen kanon: *Baruks apokalypse*, *Tredje Baruk* og *Fjerde Baruk*. Den siste ble skrevet på gresk med tittelen *Det som er utelatt i Jeremias bok*.

Referanser
----------

1. 1 2
2. ↑  Baruks tredje apokalypse
3. ↑  Den syriske bibel

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** VIAF **·** GND
 |
**Bartremunkefly** (*Panthea coenobita*) er en sommerfugl som tilhører familien nattfly (Noctuidae). Den finnes bare rundt Oslofjorden i Norge.

Utseende
--------

En middelsstor til ganske stor (vingespenn 41 – 57 mm, hunnen større enn hannen), svart og hvit sommerfugl. Den ligner ikke på noen andre nattfly som forekommer i Norge, men kan kanskje forveksles med børstespinneren barskognonne (*Lymantria monacha*). Denne er imidlertid ikke fullt så kontrastrikt farget, med smalere mørke bånd. Hodet og forkroppen (thorax) er hvite med svarte flekker. **Forvingen** er hvit med svarte flekker og tverrbånd. Det er en firkantet, svart flekk ved framkanten nær roten, og vingens brede midtfelt er svart bortsett fra et par hvite flekker nær framkanten. Lenger ute i vingen er det er svært ujevnt, svart tverrbånd og noen svarte flekker ytterst langs ytterkanten. Vingefrynsene er vekselvis svarte og hvite. **Bakvingen** er grå med mørkere årer, vingefrynsene vekselvis hvite og grå.

Levevis
-------

Arten er knyttet til varme furu- og blandingsskoger. Larvene utvikler seg på baret av furu (*Pinus sylvestris*) i august – september, og forvandler seg til pupper før de overvintrer. De voksne sommerfuglene flyr i juni – juli.

Utbredelse
----------

Den er utbredt i Mellom-Europa og den sørlige delen av Nord-Europa, og videre østover til Korea og Japan. I Norge er den lokal og uvanlig langs kysten fra Østfold til Arendal.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, bartremunkefly:
* Nettsiden *Svenska Fjärilar*, med bildegalleri:

Eksterne lenker
---------------

* (en) *bartremunkefly* i Encyclopedia of Life Rediger på Wikidata

* (en) *bartremunkefly* i Global Biodiversity Information Facility Rediger på Wikidata

* (no) *bartremunkefly* hos Artsdatabanken Rediger på Wikidata

* (sv) *bartremunkefly* hos Dyntaxa Rediger på Wikidata

* (en) *bartremunkefly* hos Fauna Europaea Rediger på Wikidata

* (en) *bartremunkefly* hos NCBI Rediger på Wikidata

* (en) *Kategori:Panthea coenobita* – bilder, video eller lyd på Wikimedia Commons Rediger på Wikidata

* (en) *Panthea coenobita* – galleri av bilder, video eller lyd på Wikimedia Commons Rediger på Wikidata

* *Panthea coenobita* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Kjell Magne Mork** (født 10. oktober 1948 i Oppstryn i Stryn kommune, død 21. november 2012 i Kristiansand) var en norsk lærer og Ap-politiker. Han ble enstemmig valgt til leder for Longyearbyen lokalstyre 2. oktober 2006, etter at Bjørn Fjukstad ba om permisjon fra ledervervet. Etter lokalstyrevalget i 2007 fortsatte Mork som lokalstyreleder, en stilling han hadde fram til 2011.

Mork flyttet til Svalbard i 1997, da han ble lærer på Longyearbyen skole. Han var senere styreleder for Svalbard museum, styremedlem i Svalbards miljøvernfond og varastyremedlem i Universitetssenteret på Svalbard.

Kjell Mork mottok i 2011 Kongens fortjenstmedalje i sølv.

Referanser
----------

1. ↑  Nekrolog i Aftenposten 28. november 2012 av Hallvard Holm
2. ↑  Longyearbyen lokalstyre: Kjell Mork ny lokalstyreleder Arkivert 15. januar 2011 hos Wayback Machine.
3. ↑  Svalbardposten.no - *Kjell Mork er død*, besøkt 16. april 2021.

Eksterne lenker
---------------

* nrk.no:[*død lenke*] Onsdagsportrettet med Kjell Mork (radio)
* Portrett i Svalbardposten Arkivert 16. april 2021 hos Wayback Machine.
**Grigorij Andrejevitsj Iljinskij** (Григо́рий Андре́евич Ильи́нский, født 11. marsjul./ 23. mars 1876greg. i St. Petersburg, død 14. desember 1937 i Tomsk) var en russisk filolog, historiker og arkeolog.

Iljinskij gikk ut av universitetet i St. Petersburg med gullmedalje i 1898, og underviste der, siden også ved universitetene i Kharkov, Tartu, Saratov, Kazan og Moskva. I 1909 ble han professor, og han tok doktorgraden i 1911 med en avhandling om de bulgarske herskernes diplomer.

I 1934 ble han arrestert i forbindelse med slavist-saken, dømt til ti års leiropphold og sendt til Solovkiøyene. Senere ble fengselsstraffen endret til forvisning. I 1936 ble Iljinskij satt fri og bosatte seg i Tomsk, hvor han forvaltet biblioteket i det lokalhistoriske museet. I 1937 ble han arrestert igjen og skutt. De etterlatte vitenskapelige arbeidene hans er gått tapt.

Æresbevisninger
---------------

Iljinskij ble i 1921 korresponderende medlem av Det russiske vitenskapsakademiet, i 1929 av Det bulgarske vitenskapsakademiet og i 1930 av Det polske vitenskapsakademiet.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC
 |
**Gunnar Brun Nissen** (født 3. oktober 1897, død 21. januar 1991) var en norsk jurist. Han var lagmann i Frostating lagmannsrett og i flere perioder konstituert som høyesterettsdommer i Norges Høyesterett. Han utgav en rekke bøker og artikler om historiske, særlig rettshistoriske, emner, men også om bl.a. Røros Kobberverk. Sammen med sin nevø Harald Nissen utgav han også en bok om sin egen slekt, Nissen fra Sønderjylland.

Han ble cand.jur. i 1920, var dommerfullmektig 1921–22, sakførerfullmektig 1922–24 og praktiserte som sakfører (advokat) til 1926, da han ble ansatt som sekretær i Justisdepartementet. Han ble i 1928 hjelpedommer ved overrettene i Trondheim og Bergen, og ble byrettsdommer i Bergen i 1936. I 1945 ble han sorenskriver i Strinda og Selbu, og var lagmann i Frostating lagmannsrett fra 1946 til 1967 (konstituert 1946 og utnevnt året etter).

Han var formann i inspeksjonen for Thomas Angells Stiftelser og styreleder i Vinmonopolet i Trondheim.

Han var kommandør av St. Olavs Orden og ble i 1963 innvalgt i Det Kongelige Norske Videnskabers Selskab. Han var æresmedlem av Trondhjems Historiske Forening.

Han er begravet på Tilfredshet kirkegård i Trondheim.

Utvalgte publikasjoner
----------------------

* *Frostating lagmannsembete og lagmenn inntil 1797*, 1956
* *Den dømmende makt : domstolene og rettsutviklingen 1814–1964*, med Finn Hiorthøy og Karsten Gaarder, Den norske dommerforening/Universitetsforlaget, 1967, med senere oppdaterte utgaver
* *Thomas Angells stiftelser : 1767–1967*, Trondheim, 1967
* *Røros Kobberverk*, Trondheim, 1976
* *Trekk av norsk strafferettspleie i tidsrommet 1700–1842 : Guds ord og kongens lov*, Det Kongelige Norske Videnskabers Selskabs Skrifter/Universitetsforlaget, 1976
* *Slekten Nissen fra Bov sogn i Sønderjylland*, med Harald Nissen, Trondheim, 1978

Referanser
----------

1. 1 2   www.strindahistorielag.no[Hentet fra Wikidata]

Litteratur
----------

* *Hvem er Hvem?*, 1973, s. 412
* Harald Nissen og Gunnar Brun Nissen, *Slekten Nissen fra Bov sogn i Sønderjylland*, Trondheim, 1978, s. 64–65.

|  |  |
| --- | --- |
| Oppslagsverk/autoritetsdata | Wikistrinda **·** BIBSYS **·** VIAF **·** GND **·** LCCN **·** ISNI
 |
**Gunnar Barbarotti** er hovedpersonen i en serie på åtte romaner av Håkan Nesser. Barbarotti er en kriminalbetjent i Kymlinge.

Romaner, filmer og lydbøker
---------------------------

Romanene utspiller seg i den fiktive byen Kymlinge, som er lagt til et ubestemt sted mellom Göteborg. Byen har ca 70.000 innbyggere har likheter fra Nessers egen hjemby Kumla, og også nærliggende Örebro. Noe kart over Kymlinge finnes ikke, men plass- og gatenavn har allikevel en kontinuitet mellom bøkene. De andre stedene som er nevnt i bøkene er virkelige, med ett særskilt unntak, byen Maardam hvor det meste av handlingene i Van Veeteren-serien utspiller seg.

Andre viktige personer fra historiene om Barbarotti er kjæresten Marianne Grimberg, kollegaene Eva Backman og Sorgsen, samt førstebetjent Asunander.

De fleste romanene er lest inn på lydbok i norsk utgave.

### Bøkene

* *Människa utan hund* (2006) - norsk utgave: *Menneske uten hund* (2006)
* *En helt annan historia* (2007) - norsk utgave: *En helt annen historie* (2007)
* *Berättelse om herr Roos* (2008) - norsk utgave: *Beretningen om herr Roos* (2009)
* *De ensamma* (2010) - norsk utgave: *De ensomme* (2011)
* *Styckerskan från Lilla Burma* (2012) - norsk utgave: *De sørgende* (2013)
* *De vänsterhäntas förening (2018) - norsk utgave: De venstrehendtes forening (2019)*
* *Den sorgsne busschauffören från Alster (2020) - norsk utgave: Den sørgmodige bussjåføren fra Alster (2020)*
* *Schack under vulkanen* (2021) - norsk utgave: Sjakk under vulkanen (2022)

Portal: Litteratur
**Gunnar Anton Edvard Asther** (født 4. mars 1892, død 28. februar 1974) var en svensk seiler som deltok i de olympiske leker 1932 i Los Angeles.

Asther vant en olympisk bronsemedalje i seiling under OL 1932 i Los Angeles. Han var sammen med Daniel Sundén-Cullberg på den svenske båten «Swedisk Star» som kom på tredjeplass i starbåt-klassen bak amerikanske «Jupiter» og «Joy» fra Storbritannia. Seilingene ble gjennomført i Port of Los Angeles mellom 5. og 12. august 1932.

OL-medaljer
-----------

* 1932 USAs flagg Los Angeles – Bronse Bronse i seiling, starbåt-klassen Sveriges flagg Sverige

Eksterne lenker
---------------

* (en) Gunnar Asther – Olympedia Rediger på Wikidata

* (en) Gunnar Asther – Sports-Reference (OL-resultater – arkivert) Rediger på Wikidata

* (en) Gunnar Asther – databaseOlympics.com (arkivert) Rediger på Wikidata

* (sv) Gunnar Asther – Sveriges olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
**Gunnar Hem Christensen** (født 27. august 1905 i Skien, død 18. januar 1988) var en norsk fotballspiller. Han var målvakt og representerte Odd på 1920-tallet.

Christensen kom inn i Odd-laget etter at Ingolf Pedersen la opp etter 1924-sesongen. Han var sentral da Odd vant norgesmesterskapet i 1926, og ble tatt ut på landslaget året etter. Han sto i mål i alle de norske landskampene i 1927 og 1928 og fikk totalt ni kamper med flagget på brystet. I 1929 trappet han ned på grunn av sykdom.

Christensen var blant de første norske målvaktene som beveget seg langt ut fra streken. Han var for øvrig en allsidig idrettsutøver med blant annet ni kretsmesterskap i friidrett (200 meter, 400 meter og tikamp) og tre kretsmesterskap i bandy.

Referanser
----------

1. 1 2  Per N. Bratsberg m. fl. red. (1994). *I sort og hvitt : Odds ballklubb 100 år: 31.3. 1994*. Skien.
2. ↑  «Gunnar Christensen». Norges Fotballforbund. Besøkt 24. januar 2016.
3. ↑  P.Chr. Andersen og Ragnar Wold, red. (1950). *Sport i navn og tall*. Oslo: Schibsted. s. 405–406.

Eksterne lenker
---------------

* (en) Gunnar Christensen – Transfermarkt Rediger på Wikidata

* (en) Gunnar Christensen – WorldFootball.net Rediger på Wikidata

* (en) Gunnar Christensen – EU-Football.info Rediger på Wikidata

* (no) Gunnar Christensen – Norges Fotballforbund Rediger på Wikidata
Circle K-butikk i Japan
Gammel bensinstasjon på Valdres Folkemuseum.   John Erling Blad (2010)
En **bensinstasjon** er en butikk som blant annet selger drivstoff til motorkjøretøyer. De vanligste drivstofftypene som selges er bensin og diesel. Enkelte stasjoner selger også avgiftsfri diesel, flytende petroleumsgass, naturgass, biodiesel, etanol og parafin. Nylig har bensinstasjoner også begynt å selge butan.

Bensin blir ofte blandet ut med bioetanol for å redusere utslippet av fossilt CO2. Betegnelsen EXX, hvor X-ene er tall, viser hvor stor prosentandel bioetanol drivstoffet inneholder. E10 inneholder for eksempel 10% bioetanol. Bensin som selges i Norge og Europa følger kravende i den norsk-europeiske produktstandarden NS-EN 228. Denne standarden tillater at inntil 5% bioetanol blandes inn i bensinen. Nært sagt all bensin solgt i Norge er E5. Det har vært snakk om at E10 skal erstatte E5 i Norge. Alle biler produsert i eller etter år 2000 kan bruke E10, og mange biler produsert før 2000 kan også bruke E10.

Diesel som er iblandet bioetanol har en tilsvarende betegnelse som bensin. Bxx. Vanlig diesel er i Norge B7. Altså 93% dieselolje og 7% bioetanol.

Fra 2006 til ca. 2014 ble drivstoffet E85 (85% etanol og 15% bensin) solgt i Norge. I Europa per 2019 er det kun svenske bensinstasjoner som tilbyr E85 i stor skala. Veiledende pris på E85 på Circle K Sverige er 12. november 2019 12,74 SEK/L, hvor miles95 koster 15,63 SEK/L.

Bensinstasjoner tilbyr ofte andre tjenester i tillegg til salg av drivstoff, slik som service, vask av bil og matservering. Betjente stasjoner har ofte også kiosk med salg av mat, drikke, dagligvarer og bilprodukter. Mange stasjoner er selvbetjente hvor man benytter et betalingskort, selv om stasjonen er stengt.

Verdens første bensinstasjon ble åpnet i St. Louis i Missouri i 1905.

Bensinstasjonkjeder i Norge
---------------------------

Uthevede navn er bensinstasjonkjedene

* St1 Norge AS
	+ **Shell**
* Alimentation Couche-Tard
	+ **Circle K** (tidligere Statoil Fuel & Retail AS)
* Uno-X Energi (del av Reitangruppen)
	+ **Uno-X**
	+ **YX**
	+ **YX 7-Eleven**
* Exxon Mobil
	+ **Esso**
* Best Stasjon AS
	+ **Best** (drivstoff fra Circle K)

* **Bunker Oil**
* **Tanken**
* ​**Driv**
* **Tank**
* Blue Energy AS
	+ **Automat1** (tidligere St1 automatstasjoner)
* **Minol**
* **Pedersens Varmeservice**

Referanser
----------

1. ↑  «Bensin og diesel». *www.drivkraftnorge.no* **(norsk)**. Besøkt 11. november 2019.
2. 1 2  Sørdal, Kristin (3. oktober 2018). «Nå kommer det ny merking på bensin- og dieselpumpene». *DinSide.no* **(norsk)**. Besøkt 11. november 2019.
3. ↑  «E85 skulle redde klimaet – nå fjernes miljødrivstoffet i det stille». *www.vg.no*. Besøkt 11. november 2019.

Eksterne lenker
---------------

* (en) Petrol stations – kategori av bilder, video eller lyd på Commons Rediger på Wikidata

* (en) Petrol station – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC **·** BNE
 |
Benson & Hedges Silver
**Benson & Hedges** er et sigarettmerke som produseres av det London-baserte engelske tobakkonsernet Gallaher Group, som i 2007 ble et datterselskap av Japan Tobacco. Selskapet Benson & Hedges ble grunnlagt i 1873 av Richard Benson og William Hedges, og ble i 1955 kjøpt opp av Gallaher Ltd.

Formel 1-sponsor
----------------

Fra 1996 til 2005 var Benson & Hedges hovedsponsor for Formel 1-laget Jordan Grand Prix. Under løp i land hvor tobakksreklame var forbudt ble Benson & Hedges-navnet på bilene erstattet med omskrivninger som «Bitten Hisses» (mens Jordans maskot var Hissing Sid), «Buzzing Hornets» (mens maskoten var en veps), «Bitten Heroes» (mens maskoten var en hai), eller «Be On Edge» (**BE**NS**ON** & H**EDGE**S), som når det ble sagt høyt (og på lufta (?)) hørtes ut som «B and H», en vanlig forkortelse for merket blant annet i Storbritannia).

Eksterne lenker
---------------

* Offisielt nettsted Rediger på Wikidata

* (en) Benson & Hedges – kategori av bilder, video eller lyd på Commons Rediger på Wikidata
**Bent Egil Albrechtsen** (født 26. mai 1950 i Arendal) er en norsk billedkunstner, bosatt i Arendal. Han arbeider med maleri, og har sin utdannelse fra California Institute of the Arts, Los Angeles i California i USA. Albrechtsen har også gått i lære hos Kåre Tveit i Arendal og Erlend Grøstad i Seljord.

I 1975 mottok Albrechtsen Saga kulturpris i Arendal, og i 1976 mottok han Statens kunstnerstipend. Han er innkjøpt av Aust-Agder fylkeskommune i 1982. Albrechtsen har flere separat- og kollektivutstillinger bak seg, blant annet på Odden galleri i Grimstad, Skien kunstforening, Hillestad galleri og i Arendal kunstforening. Han har også hatt flere separatutstillinger i USA, blant annet på House of Sherman, Los Angeles, Gallery X, Los Angeles og Gallery 9 i Los Angeles. I tillegg har han deltatt tre ganger på Høstutstillingen, to ganger på Sørlandsutstillingen og én gang på Telemarksutstillingen. 

Bent Egil Albrechtsen er medlem av Norske Billedkunstnere Agder (NBK-Agder).

Referanser
----------

1. ↑   Artists of the World Online, AKL Online kunstner-ID 42155509[Hentet fra Wikidata]
2. ↑   Norsk kunstnerleksikon, Norsk kunstnerleksikon ID Bent\_Egil\_Albrechtsen, besøkt 9. oktober 2017[Hentet fra Wikidata]
3. ↑   KulturNav, KulturNav-ID db6c8f9c-798b-4841-8809-4d531b7a3853, besøkt 9. oktober 2017[Hentet fra Wikidata]
4. ↑  Biografi i *Norsk kunstnerleksikon*

Litteratur
----------

* Minge, Hans Otto (1999): *Norske billedkunstnere Agder*, s. 32 og 33.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
**Bent-Joacim Bentzen** (født 1991) er en norsk politiker (Sp) fra Hadsel i Nordland og statssekretær i Samferdselsdepartementet. Den 22. oktober 2021 ble han utnevnt som statssekretær i Forsvarsdepartementet under forsvarsminister Odd Roger Enoksen og senere Bjørn-Arild Gram. Han byttet departement til Samferdselsdepartementet 16. januar 2023. 

Bentzen har bakgrunn fra Forsvaret hvor han har tjenestegjorde fra 2010 til 2019. Han har gjennomført befalsskole og studert statsvitenskap ved NTNU. 

Bentzen har tidligere hatt styreverv i Trøndelag og Nordland Senterungdom. Fra juni 2018 var han politisk rådgiver for Senterpartiets stortingsgruppe og Liv Signe Navarsete innen utenriks- og forsvarspolitikk. Han var sentralstyremedlem i Senterungdommen i perioden 2017 til 2019, først som styremedlem deretter som internasjonal leder fra 2018 til 2019. 

Fra september 2019 til oktober 2021 var Bentzen fylkesråd for transport og infrastruktur i Nordland fylkeskommune.

Referanser
----------

1. ↑   stortinget.no, stortingsrepresentant-ID BENBEN[Hentet fra Wikidata]
2. ↑   no.linkedin.com, besøkt 3. desember 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Stortinget
 |
Sovjetrussisk frimerke fra 1963 ved 20-årsminnet om slaget om Stalingrad, et vendepunkt i «den store patriotiske krigen» mot Nazi-Tyskland under andre verdenskrig fra 22. juni 1941 til 9. mai 1945.
**Den store fedrelandskrigen** eller **den store patriotiske krigen** er i det tidligere Sovjetunionen og i Russland betegnelser på krigen mot invasjonen fra Hitler og Nazi-Tyskland som foregikk i Sovjetunionen og på østfronten under andre verdenskrig fra 1941 til 1945. Navnet kan også vise til Det russiske keiserdømmets patriotiske fedrelandskrig mot Napoleons franske invasjonshær under napoleonskrigene i 1812.

Sovjetunionen ble angrepet av Hitler-Tyskland den 22. juni 1941, og mesteparten av den europeiske delen av andre verdenskrig foregikk på «østfronten». Det var der den nazistiske tyske krigsmakten ble knekt. 

Den nazistiske krigs- og okkupasjonspolitikken i øst var ekstremt rasistisk og brutal, og gikk ut på bevisst desimering av den slaviske befolkningen, i tillegg til utrydding av alle jøder og kommunister. 

Det avgjørende vendepunktet i krigen i øst var slaget om Stalingrad (i dag Volgograd) fra høsten 1942 til først på vinteren 1943.[] Etter den tid var Sovjethæren (tidligere kalt den røde armé) stort sett på offensiven frem til de tok Berlin i slaget om byen i april og mai 1945. 

Mellom 20 og 27 millioner sovjetiske statsborgere, både sivile og militære, mistet livet under krigen.[]

Seiersdagen 9. mai 1945, da tyskerne underskrev overgivelsen etter nederlaget, feires hvert år.

Se også
-------

* Operation Barbarossa, invasjonen av Sovjetunionen 1941
* Adolf Hitler, diktator i det nazistiske Tyskland
* Josef Stalin, diktator i det kommunistiske Sovjetunionen
* Beleiringen av Leningrad 1941–1944
* Slaget ved Stalingrad 1943
* Slaget ved Kursk 1943
* Operasjon Bagration, sovjetisk storoffensiv sommeren 1944
* Slaget om Berlin 1945
* Schutzstaffel (SS)
* NKVD
* Østfronten
* Seiersdagen 9. mai 1945

Fotnoter
--------

1. ↑  russisk: Великая Отечественная война, *Velikaja Otetsjestvennaja vojna*
**Karkheh** er en elv i provinsen Khuzestan i Iran som begynner i Zagrosfjellene, og passerer vest for Shush (det gamle Susa), og til slutt renner inn i med Hawizeh-myrene i grenseområdet mot Irak.

Karkheh nevnes i Bibelen og har der navnet *Ulai* (hebraisk: אולי). Fra akhemenidenes tid forteller Herodot om en elv han kaller *Choaspes*, og at den persiske storkongen Kyros II bare ville drikke vann fra den. Derfor ble det overalt han reiste medbragt store sølvtønner med kokt *Choaspes*-vann.

Referanser
----------

1. ↑  Daniels bok 8, 2 og 16 -- *I dette synet så jeg at jeg [Daniel] var i borgen Susa, som ligger i provinsen Elam, og jeg så at jeg var ved **Ulai-elven**.*, og *Og jeg hørte en menneskestemme rope over **Ulai**: «Gabriel, forklar synet for ham!»*
2. ↑  Historier 1. bok, 188

Eksterne lenker
---------------

* (en) Karkheh River – kategori av bilder, video eller lyd på Commons Rediger på Wikidata
* *Choaspes (Karkheh)*, Photographs of the river: *Livius*.
* *Karkheh river marshes*, BirdLife IBA Factsheet, BirdLife International.

|  |  |
| --- | --- |
| Oppslagsverk/autoritetsdata | LCCN **·** GeoNames
 |
**Underkjølte vanndråper** er dråper eller vannmolekyl som ikke har frosset til is, selv om temperaturen i dråpene er under 0 °C. Slike vanndråper kan eksistere i temperaturer så lave som -40 °C, så lenge de ikke inneholder frysekjerner. En frysekjerne kan være saltpartikler, ispartikler eller aerosoler. Underkjølte vanndråper vil momentant fryse til is hvis de kommer i kontakt med faste legemer, og kan derfor skape store problemer for fly som flyr gjennom skyer med slike dråper. Hagl kan dannes når underkjølte vanndråper treffer bakken og fryser momentant til is. Regndråper som fryser til små iskuler mens de faller gjennom luften kalles isregn. Mens isregn kan dannes fra alle skyer, dannes ekte hagl bare i tordenskyer. Hagl dannes når dråper sirkuleres i oppvindområder gjennom luftlag med skiftende temperatur fuktighet slik at det bygges opp forskjellige istyper. I luftlag med mange underkjølte vanndråper dannes det lag med klaris, mens det i kaldere deler av skyen med færre og mindre vanndråper skjer tilfrysingen så raskt at luftboble blir innestengt og danner matt rimis.

Lastebil truffet av underkjølt regn, Slovenia, februar 2014.
I tillegg kan underkjølte vanndråper føre til *underkjølt regn*. Forutsetning for underkjølt regn er at vannet er rent og ikke blir utsatt for vibrasjoner, noe som kan forekomme for svevende vanndråper. Når underkjølt regn treffer en gjenstand (for eksempel en flyving) eller bakken blir regnet momentant omdannet til is. Underkjøling kan oppstå ved at yr eller regn faller gjennom et kaldt sjikt i atmosfæren. Når en varmfront møter en kaldfront presses den varme luften som regel opp over en kile av kaldluft og luften avkjøles når den stiger, dermed dannes skyer og regn som faller gjennom den kalde luften under. I tilfeller der det er temperaturinversjoner på bakken i et område der en varmfront nærmer seg, kan underkjølt regn skape svært glatte veier. Dette er et problem som i Norge innimellom oppstår om vinteren i innlandet.

Referanser
----------

1. ↑  Dannevig, Petter (1954). *Meteorologi for flygere*. Oslo: Aschehoug.
2. 1 2  Hesthagen, Steinar (1997). *Når kan vi fly?: grunnleggende meteorologi for luftsport-*. Raufoss: S. Hesthagen. ISBN 8299393418.
3. ↑  *Været: meteorologi for alle*. Oslo: Gyldendal fakta. 1998. ISBN 8205251592.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** NDL
 |
**Simon Faber** (født 11. september 1968 i Flensborg) er en tysk politiker fra SSW med tilhørsforhold til det danske mindretall i Sydslesvig. Han var 2011-2016 Flensborgs overborgermester.

Simon Faber tok studentereksamen på Duborg-Skolen i 1987. Deretter ble han cand.mag. i tysk og musikk ved Aarhus Universitet. Fra 2002 til 2004 var han sjefssekretær på DR SymfoniOrkestret i København. I 2010 stilte han opp for Sydslesvigsk Vælgerforening til overborgermestervalget i Flensborg, og vant i annen runde med 54,8 % av stemmene. Han tiltrådte posten den 15. januar 2011, og ble dermed den første overborgermester fra det danske mindretall siden Jacob Clausen Møller (1876–1955) ble innsatt som overborgermester av den britiske militærregjeringen i 1945.

Referanser
----------

1. ↑  «*Der Däne in Flensburgs Rathaus*, berliner-zeitung.de. Besøkt 4. januar 2015». Arkivert fra originalen 24. september 2015. Besøkt 4. januar 2016.
2. ↑  *Dansk mindretal får borgmester i Flensborg*, b.dk. Besøkt 4. januar 2015
3. ↑  *Faber, Simon, født 1968, overborgmester i Flensborg for SSW*, graenseforeningen.dk. Besøkt 4. januar 2015
4. ↑  *Simon Faber visker grænsen væk*, grænsen.dk. Besøkt 4. januar 2015 Arkivert 20. april 2016 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** VIAF **·** GND **·** MusicBrainz
 |
Fasaden på Damsgård Hovedgård i Laksevåg i Bergen er et av de norske hovedverkene i rokokko. Hovedgården er kanskje det best bevarte trehuset fra 1700-tallet i Europa.
**Kunstnerisk verdi** er en kulturminneverdi som omfatter kunstnerisk og arkitektonisk verdi og knytter seg til menneskets estetiske behov og søken etter opplevelser av skjønnhet.

Det legges vekt på form, struktur, materialvalg og detaljutforming i forhold til en kunstnerisk idé og fullførelsen av den. Estetiske vurderinger er sentrale i denne sammenhengen.

Kunstnerisk verdi er et abstrakt begrep som er knyttet til betydningen (verdien) av et kunstverk. Et kunstverk er i denne sammenheng et meget bredt begrep, det kan omfatte såvel noe håndfast som for eksempel et maleri, en skulptur eller et byggverk, som noe abstrakt som en opera eller et musikkstykke. Dets verdi vil være avhengig av for eksempel sosiale faktorer eller bakgrunnen til den som definerer om et verk har «kunstnerisk verdi».

Eksterne lenker
---------------

* Riksantikvarens ordforklaringer

| * v
* d
* r
Kulturminneverdier |
| --- |
| 
* Anekdoteverdi
* Antikvarisk verdi
* Arkitektonisk verdi
* Autentisitet
* Bruksverdi
* Forekomstverdi
* Historisk verdi
* Identitetsverdi
* Kunstnerisk verdi
* Miljøverdi
* Pedagogisk verdi
* Symbolverdi

 |
**Zimbabwes kvinnelandslag i fotball** representerer Zimbabwe i internasjonal fotball.

Zimbabwe meldte seg opp i det første Afrikamesterskapet, men trakk seg før første kamp. Zimbabwe forble borte fra Afrikamesterskapet fram til Afrikamesterskapet i 2000, der de kvalifiserte seg greit. I gruppespille tapte Zimbabwe for Sør-Afrika, men spilte uavgjort mot Uganda og slo Reunion, og gikk dermed videre til semifinalen. Zimbabwe tapte imidlertid klart i semifinalen mot Nigeria, og tapte også kalrt mot Ghana.

Også i 2002 kvalifiserte Zimbabwe seg til mesterskapet, men endte sist i gruppespillet etter to uavgjort og ett tap. Zimbabwe kvalifiserte seg også til mesterskapet i 2004, men nok en gang gikk de ut i gruppespillet, denne gangen på målforskjell bak Etiopia. Etter å ha vært med i tre Afrikamesterskap på rad, stilte ikke Zimbabwe engang til kvalifisering i 2006. I mesterskapet i 2008 spilte Zimbabwe kvalifisering, men etter å ha slått Zambia i første runde, tapte de mot Sør-Afrika i andre runde.

Zimbabwe har også deltatt i COFASA-Cup for kvinner, det vil si det beste landslaget blant de sørlige afrikanske landene. De har en finale fra 2002, og en fjerdeplass fra 2006. I kvalifiseringen til OL kom Zimbabwe til andre runde, der de tapte to jevne kamper mot Sør-Afrika.

| * v
* d
* r
Nasjonale fotballandslag for kvinner i Afrika (CAF) |
| --- |
|  | 
* Algerie
* Angola
* Benin
* Botswana
* Burkina Faso
* Burundi
* Den demokratiske republikken Kongo
* Den sentralafrikanske republikk
* Djibouti
* Egypt
* Elfenbenskysten
* Ekvatorial-Guinea
* Eritrea
* Eswatini
* Etiopia
* Gabon
* Gambia
* Ghana
* Guinea
* Guinea-Bissau
* Kamerun
* Kapp Verde
* Kenya
* Komorene
* Republikken Kongo
* Lesotho
* Liberia
* Libya
* Madagaskar
* Malawi
* Mali
* Marokko
* Mauritania
* Mauritius
* Mosambik
* Namibia
* Niger
* Nigeria
* Réunion
* Rwanda
* São Tomé og Príncipe
* Senegal
* Seychellene
* Sierra Leone
* Somalia
* Sudan
* Sør-Afrika
* Sør-Sudan
* Tanzania
* Togo
* Tsjad
* Tunisia
* Uganda
* Zambia
* Zanzibar
* Zimbabwe

 |  |
**Patrick (Laurence Perry) Wedd** (født 4. januar 1948 i Simcoe, Ontario, død 19. mai 2019 i Montréal) var en kanadisk organist, kordirigent og komponist.

Biografi
--------

Han ble organist og dirigent i St. Paul's Church, Port Robinson allerede som elleveåring. Fra 1966 til 1969 var han vikarorganist i St. James' Cathedral i Toronto. I 1969 vant han en orgelkonkurranse arrangert av den kanadiske organistforeningen. I 1970 tok han Bachelor of Music ved University of Toronto og to år senere ble han Master of Music ved University of British Colombia, hvor han også fikk stipend til videre studier. I 1973 fikk han stipend til å studere orgel med Flor Peeters i Belgia.

Fra 1970 til 1975 var han organist ved St. Mary's Anglican Church, deretter var han fra 1975 til 1986 ved Christ Church Cathedral, Vancouver.

Som korleder ledet han Hortulani Musicae og flere andre kor og i 1974 grunnla han Quorum, et ensemble med seks medlemmer som ble den første kanadiske gruppen til å fremføre Karlheinz Stockhausens *Stimmung*. I 1983 var han musikalsk leder for åpningsseremonien til den sjette verdenskongressen for Kirkenes Verdensråd i Vancouver.

I 1986 flyttet han til Montréal for å bli kunstnerisk leder for Tudor Singers og musikkdirektør i Church of St Andrew and St Paul, en stilling han hadde til 1991. Her ledet han flere konsertserier, blant annet årlig fremføring av Händels Messias med barokkorkester og juleprogram for CBC radio og TV. Som organist har han gitt konserter både i Canada og USA, og han holdt innvielseskonserten på det første Casavant-orgelet i Adelaide i 1979.

I 1991 ble han musikkdirektør i Church of St John the Evangelist (Montreal). I 1996 overtok han tilsvarende stilling i Christ Church Cathedral, Montreal.

Verker
------

Som komponist har han fått bestillinger fra en rekke kor. Han har komponert mye liturgisk musikk, inkludert messer, koraler og orgelmusikk. Av andre verker kan nevnes:

* *Nines* (1978), for solo fløyte,
* *A Bird of Fire* (1978, tekster av Thomas Merton), for mezzo soprano og keyboard,
* *L'Imposition de la Neige* (1987), for kor

Diskografi
----------

* *The Art of the Trombone* Naxos 1999
* *WILLAN: Organ Works* Naxos 2005

Referanser
----------

1. ↑   The Canadian Encyclopedia, Canadian Encyclopedia artikkel-ID patrick-wedd-emc, besøkt 9. oktober 2017[Hentet fra Wikidata]
2. ↑   BnFs generelle katalog, catalogue.bnf.fr, besøkt 25. mars 2017[Hentet fra Wikidata]
3. ↑  Remembering Patrick Wedd: Celebrated church musician was ‘a force of nature’

Eksterne lenker
---------------

* Om Patrick Wedd i The Canadian Encyclopedia
* Wedd hos Naxos

|  |  |
| --- | --- |
| Oppslagsverk/autoritetsdata | Canadian Encyclopedia **·** BIBSYS **·** VIAF **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic **·** Hymnary
 |
**Ricardo Battellino** (født 7. juli 1951 i Italia) er en italiensk økonom, som var visesentralbanksjef (*Deputy Governor*) i Reserve Bank of Australia, under sentralbanksjef Glenn Stevens fra februar 2007 til han pensjonerte seg i 2012. I tillegg til stillingen som visesentralbanksjef var han visestyreformann i sentralbankens styre, og formann for Risikostyringskomiteen. 

Battellino ble født i Italia, men migrerte til Australia sammen med sine foreldre, og vokste opp i Queensland. Han har en *honours degree* i økonomi fra The University of Queensland. Han var også *Sloan Fellow* ved London Business School i 1981 og 1982. 

Han begynte i sentralbanken i 1973, og hadde ulike stillinger innen forskningsavdelingen og innlandsavdelingen (*Domestic Markets Department*). I 1979 ble han leder for innlandsavdelingen, og i 1981 ble han leder for utlandsavdelingen (*International Department*). Fra 1994 og fram til han ble visesentralbanksjef i 2007 var han leder for *Financial Markets*. 

Han har to barn, og bor i Pymble, en forstad til Sydney. 

I februar 2012 overtok Philip Lowe hans stilling som visesentralbanksjef i Reserve Bank of Australia.

Referanser
----------

1. ↑  Australias regjering (The Treasury) - *APPOINTMENT OF RESERVE BANK DEPUTY GOVERNOR AND BOARD MEMBER* Arkivert 10. april 2012 hos Wayback Machine. 14.02.2007
2. ↑  The Australian – *Reserve banks on Battellino*, 15.02.2007

Eksterne lenker
---------------

* Reserve Bank of Australia – *Ric Battellino Biographical Summary*